text: Johan Dahl, løgtingsmaður fyri Sambandsflokkin, hartar nú Høgna Hoydal, landsstýrismann í uttanríkis- og vinnumálum, fyri útmeldingar hansara í sambandi við verju- og trygdarpolitikk í Føroyum.
text: #000003
text: Í fyrispurningi til løgmann vil Johan Dahl hava at vita, um løgmaður hevur álit á, at Høgni Hoydal hevu megnar at samskifta og samstarva við danskar myndugleikar um verju- og trygdarpolitikkin fyri ríkið, umframt altjóða leiklutin hjá Føroyum í hesum sambandi.
text: #000004
text: – Tað er ørkymlandi at hoyra, hvussu landsstýrismaðurin í uttanríkis- og vinnumálum meldar út sína hugsan um verju- og trygdarpolitikk Føroya. Somuleiðis verða nógv viðurskifti eisini blandað saman, eitt nú spurningurin um uppsetan av einum lofteftirlitsradara og yvirtøka av lofrúminum kring Føroyar. Samstundis skulu vit í hesum lítla landi skipa okkara egna verju- og trygdarpolitikk, men ikki hava eina hernaðarliga skipan, sigur Johan Dahl.
text: #000005
text: Johan Dahl finst at, at landsstýrismaðurin í uttanríkis- og vinnumálum hevur hvørki nevnt NATO ella donsku verjuna í hesum sambandi.
  Samstundis sum at landsstýrið arbeiðir við at fáa útgreinað viðurskiftini millum Føroyar og Russland, hevur Høgni Hoydal gjørt greitt eftir fund við danska verjumálaráðharran, Troels Lund Poulsen, at ætlanin er at fara undir ein nýggjan verju- og trygdarpolitikk uppá, har sagt verður “einki um okkum – uttan um okkum”.
text: #000006
text: Johan Dahl vil eisini hava løgmann at greiða frá, hvør verju- og trygdarpolitikkurin hjá landsstýrinum er, og um ætlanin er at orða ein tílíkan politikk, soleiðis sum landsstýrismaðurin í uttanríkis- og vinnumálum sigur tørv vera á.
text: #000009
text: – Politisku loysnirnar, sum landsstýrismaðurin í uttanríkis- og vinnumálum tosar um, minna meira um populistiskar loysnir, sum einki hald hava í veruleikanum. Ógreiðu politisku boðskapirnir frá landsstýrismanninum í uttanríkis- g vinnumálum skapa eisini politiska spjaðing heldur en samanhald, sigur Johan Dahl.
text: #000010
text: 32 ára gamli maðurin skuldsettur fyri at drepa Emilie Meng
text: #000012